Ngũgĩ wa Thiong'o

Ngũgĩ wa Thiong'o (distaget [ŋɡoɣe wa ðiɔŋɔ]) a oa ur skrivagner eus Kenya, ganet d'ar 5 a viz Genver 1938 ha marvet d'an 28 a viz Mae 2025. Ouzhpenn romantoù ha pezhioù-c'hoari en doa embannet skridoù diwar-benn an trevadennerezh ha diwar-benn ar yezhoù en e vro.

Ganet e oa bet James Thiong'o Ngugi e kreiz Kenya. Skrivet en doa e romant kentañ e saozneg, Weep Not, Child, pa oa studier e skol-veur Leeds e Bro-Saoz. Embannet e voe e 1964.

Kenlabourat a reas gant Ngugi Wa Mirii evit sevel ar pezh-c'hoari Ngaahika Ndeenda (I Will Marry When I Want), diwar-benn an direizhderioù e kevredigezh Kenya. Harzet e voe Ngũgĩ e 1977 abalamour d'ar pezh-c'hoari-se ha toullbac'het e voe hep prosez. Pa oa er vac'h e tivizas skrivañ en e yezh vamm, ar gikouyoueg, kentoc'h eget e saozneg. Neuze e skrivas e romant kentañ er yezh-se, Caitani Mutharabaini, war baper privezioù. Degemeret e voe da brizoniad politikel gant Amnesty International ha lezet e voe da vont, da-heul, e miz Kerzu 1978Ngugi Wa Thiong’o: A Profile of a Literary and Social Activist.

Abaoe an amzer-se e klaske Ngũgĩ lakaat ar skrivagnerien all eus Afrika da skrivañ en o yezh vamm ha n'eo ket e yezhoù estren evel ar saozneg pe ar gallegQueries over Ngugi’s appeal to save African languages, culture, er gazetenn Daily Nation, 13 a viz Mezheven 2009.

 Daveennoù

 Liammoù diavaez 

  Lec'hienn ofisiel

Rummad:Tud Kenya
Rummad:Skrivagnerien
Rummad:Ganedigezhioù 1938
Rummad:Marvioù 2025